**19**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) ter 262. člena Zakona o urejanju prostora (Uradni list RS št. 199/21 in [18/23](http://www.uradni-list.si/1/objava.jsp?sop=2023-01-0348) - ZDU-1O), je Mestni svet Mestne občine Nova Gorica na seji dne \_\_\_\_\_\_\_\_\_\_\_ sprejel naslednji

S K L E P

1.

S tem sklepom se ukine status javnega dobra na nepremičninah:

- parc. št. 4905/28 in 4905/29, obe k.o. 2336 Branik,

- parc. št. 3139/8, k.o. 2293 Grgar.

2.

Uprava Mestne občine Nova Gorica izda odločbo o ukinitvi statusa grajenega javnega dobra na nepremičninah, navedenih v 1. točki tega sklepa.

3.

Ta sklep velja takoj in se objavi na spletni strani Mestne občine Nova Gorica.

Številka: 4783-11/2024

Nova Gorica, dne

Samo Turel

ŽUPAN

Slika, ki vsebuje besede besedilo

Opis je samodejno ustvarjenŠtevilka: 4783-11/2024-1

Nova Gorica, dne 9. oktobra 2024

O B R A Z L O Ž I T E V

Zakon o urejanju prostora (Uradni list RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O, v nadaljevanju: ZUreP-3) v 262. členu določa, da status grajenega javnega dobra preneha, če je zemljišče, objekt ali njegov del v celoti uničen in ga ni mogoče obnoviti, zaradi česar je onemogočena njegova splošna raba oz. če se uredi zemljišče, zgradi drugi objekt ali njegov del z enakim namenom splošne rabe, zaradi česar se lahko odvzame status na prvotnem javnem dobrem. Za odvzem statusa grajenega javnega dobra se smiselno uporabljajo določbe 260.člena ZUreP-3, in sicer nepremičnina ta status izgubi z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Predlog za ukinitev statusa grajenega javnega dobra poda župan.

Nepremičnini s parc. št. 4905/28 in 4905/29, obe k.o. 2336 Branik, sta v zemljiški knjigi vknjiženi kot javno dobro v lasti Mestne občine Nova Gorica. Nepremičnina s parc. št. 4905/29, k.o. 2336 Branik, v izmeri 5 m2 in nepremičnina s parc. št. 4905/28, iste k.o., v izmeri 23 m2 sta obe delno pozidani, in sicer se na njih nahaja rob stanovanjske hiše. Zemljišči kot taki ne služita več svojemu namenu kot grajeno javno dobro. Mestna občina namerava ukiniti javno dobro in nato prodati zemljišči.

Krajevna skupnost Branik je v določenem roku, ki ji ga je pristojni občinski organ postavil v dopisu št. 4780-58/2024-3 z dne 10.7.2024, podala pozitivno mnenje za ukinitev statusa javnega dobra in nadaljnjo prodajo predmetnih zemljišč.

**Priloga 1: Slikovno gradivo**

Nepremičnina s parc. št. 3139/8, k.o. 2293 Grgar, je v zemljiški knjigi vknjižena kot javno dobro brez lastnika. Predmetna nepremičnina, v izmeri 182 m2 je v naravi delno pozidana, in sicer je na njej zgrajen podporni zid in del dostopne poti do stanovanjske hiše na naslovu Grgar 6. Zemljišče kot tako ne služi več svojemu namenu kot grajeno javno dobro. Mestna občina namerava ukiniti javno dobro in nato prodati zemljišče lastnikom stanovanjske hiše na naslovu Grgar 6.

Krajevna skupnost Grgar v določenem roku, ki ji ga je pristojni občinski organ postavil v dopisu št. 4780-21/2024-4 z dne 10. 7. 2024 ni odgovorila, kar skladno s 7. členom Odloka o krajevnih skupnostih Mestne občine Nova Gorica pomeni, da je podala pozitivno mnenje za ukinitev javnega dobra na predmetni nepremičnini.

**Priloga 2: Slikovno gradivo**

**V skladu s Statutom Mestne občine Nova Gorica je za sprejetje sklepa o ukinitvi javnega dobra pristojen Mestni svet Mestne občine Nova Gorica, zato predlagamo, da predloženi sklep obravnava in sprejme.**

Samo Turel

Pripravili: ŽUPAN

Mija Vules

Višji svetovalec za premoženjske zadeve

Tjaša Harej Pavlica

Vodja službe za premoženjske zadeve

PRILOGI:

* PISO izris 2x